CELEX: E2007C0028
Language: lv
Date: 2007-02-19 00:00:00
Title: EBTA Uzraudzības iestādes Lēmums Nr. 28/07/COL ( 2007. gada 19. februāris ) par tuberkulozes, brucelozes un govju enzootiskās leikozes oficiāli brīvu statusu Norvēģijā attiecībā uz liellopu ganāmpulkiem

24.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 132/38
            
         EBTA UZRAUDZĪBAS IESTĀDES LĒMUMS
   
   Nr. 28/07/COL
   (2007. gada 19. februāris)
   par tuberkulozes, brucelozes un govju enzootiskās leikozes oficiāli brīvu statusu Norvēģijā attiecībā uz liellopu ganāmpulkiem
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (še turpmāk “EEZ līgums”), un jo īpaši tā 109. pantu un 1. protokolu,
   ŅEMOT VĒRĀ Līgumu starp EBTA valstīm par Uzraudzības iestādes un Tiesas izveidošanu, jo īpaši 5. panta 2. punkta d) apakšpunktu un 1. protokolu,
   ŅEMOT VĒRĀ EEZ līguma I pielikuma I nodaļas 4.1.1. punktā minēto tiesību aktu, Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), kas grozīts un pielāgots Līgumam par EEZ ar tā 1. protokolu, un jo īpaši šā tiesību akta A pielikuma I nodaļas 4. punktu un A pielikuma II nodaļas 7. punktu, kā arī D pielikuma I nodaļas E iedaļu,
   ŅEMOT VĒRĀ EBTA Uzraudzības iestādes 2007. gada 14. februāra Lēmumu Nr. 24/07/COL, ar kuru atbildīgajam kolēģijas loceklim uzdod pieņemt lēmumu par tuberkulozes, brucelozes un govju enzootiskās leikozes oficiāli brīvu statusu Norvēģijā attiecībā uz liellopu ganāmpulkiem, ja lēmuma projekts ir saskaņā ar EBTA Veterinārijas komitejas (EVK) atzinumu,
   TĀ KĀ Direktīvā 64/432/EEK ir noteikts, ka EEZ EBTA valstis vai to daļas, vai reģionus var atzīt par oficiāli brīviem no tuberkulozes, brucelozes un govju enzootiskās leikozes attiecībā uz liellopu ganāmpulkiem, ja ir ievēroti minētajā tiesību aktā paredzētie konkrētie nosacījumi,
   TĀ KĀ ar 2004. gada 29. jūnija vēstuli Norvēģija ir iesniegusi Iestādei attiecīgo dokumentāciju saistībā ar govju enzootisko leikozi atbilstīgi Direktīvas 64/432/EEK D pielikuma I nodaļas E iedaļai un 8. pantam,
   TĀ KĀ Norvēģija ar 2005. gada 14. februāra, 2005. gada 13. decembra un 2006. gada 26. oktobra vēstulēm iesniedza Iestādei atjaunināto informāciju saistībā ar govju enzootisko leikozi, ko pēdējā minētā pieprasīja pēc apspriešanās ar Eiropas Komisiju pieprasīja ar vēstuli,
   TĀ KĀ EBTA Uzraudzības iestāde, cieši sadarbojoties ar Eiropas Komisiju, ir pārbaudījusi visu Norvēģijas iesniegto dokumentāciju un šajā pārbaudē ir konstatēts, ka Norvēģijas iesniegtais plāns attiecībā uz govju enzootisko leikozi atbilst visiem Padomes Direktīvas 64/432/EEK attiecīgajiem noteikumiem,
   TĀ KĀ tādēļ ir lietderīgi pasludināt Norvēģiju par oficiāli brīvu no govju enzootiskās leikozes,
   TĀ KĀ EBTA Uzraudzības iestādes 1994. gada 27. jūnija Lēmumi Nr. 66/94/COL un Nr. 67/94/COL Norvēģijai piešķīra no brucelozes un tuberkulozes brīvu statusu liellopu ganāmpulkiem, ja tiek izpildīti noteikti nosacījumi,
   TĀ KĀ Lēmumi Nr. 66/94/COL un Nr. 67/94/COL attiecīgi tika aizstāti ar EBTA Uzraudzības iestādes 1996. gada 4. decembra Lēmumiem Nr. 227/96/COL un Nr. 225/96/COL,
   TĀ KĀ skaidrības labad tādu slimību statuss kā tuberkuloze, bruceloze un govju enzootiskā leikoze attiecībā uz liellopu ganāmpulkiem Norvēģijā būtu jānosaka vienā un tajā pašā lēmumā,
   TĀ KĀ attiecīgi EBTA Uzraudzības iestādes Lēmumi Nr. 225/96/COL un Nr. 227/96/COL ir jāaizstāj ar šo lēmumu,
   TĀ KĀ šajā lēmumā paredzētie pasākumi ir saskaņā ar atzinumu, ko sniegusi Pastāvīgās veterinārijas komiteja, kas palīdz EBTA Uzraudzības iestādei,
   IR PIEŅĒMUSI ŠO LĒMUMU.
   
               1)
            
            
               Saskaņā ar Direktīvu 64/432/EEK Norvēģija tiek pasludināta par oficiāli brīvu no tuberkulozes, brucelozes un govju enzootiskās leikozes attiecībā uz liellopu ganāmpulkiem.
            
         
               2)
            
            
               Šis lēmums ir adresēts Norvēģijai.
            
         
               3)
            
            
               Saskaņā ar EEZ līguma 109. panta 2. punktu EBTA Uzraudzības iestāde šo lēmumu un visus tā grozījumus paziņo Eiropas Komisijai.
            
         
               4)
            
            
               EBTA Uzraudzības iestādes 1996. gada 4. decembra Lēmumi Nr. 225/96/COL un Nr. 227/96/COL tiek aizstāti ar šo lēmumu.
            
         
               5)
            
            
               Šis lēmums stājas spēkā 2007. gada 19. februārī.
            
         
               6)
            
            
               Šis lēmums ir autentisks angļu valodā.
            
         
      Briselē, 2007. gada 19. februārī
      
         
            EBTA Uzraudzības iestādes vārdā —
         
            priekšsēdētājs
         
         Bjørn T. GRYDELAND
         
         
            direktors
         
         Niels FENGER
         
      
   
   
      (1)  OV 121, 29.7.1964., 1977. lpp.